דוחה

דּוֹחָה (בערבית: الدوحة, תעתיק מדויק: אלדַּוְחָה) היא בירת קטר והעיר הגדולה בה. העיר שוכנת במזרח המדינה על שפת המפרץ הפרסי ומשתרעת על פני 189 קמ"ר. על פי מפקד האוכלוסין האחרון משנת 2020 אוכלוסיית העיר עצמה מנתה 872,048 בני אדם, וביחד עם אזור התעשייה השייך לה מנתה כ-1.186 מיליון בני אדם. בעיר ובפרווריה מתגוררים למעלה מ-80% מאוכלוסיית המדינה. רוב תושבי דוחה הם מוסלמים (סלפים או סונים).

==היסטוריה==
דוחה נוסדה ב-1850 ונקראה אל-בידא. בשנת 1882 נבנתה מצודת אל-וג'בה בדרום העיר, ושנה לאחר מכן הוביל שייח' ג'אסם את הצבא המקומי לניצחון על העות'מאנים. ב-1916 הפכה העיר לבירת מדינת חסות בריטית. עם קבלת עצמאותה של קטר ב-1971, הוענק לעיר שמה הנוכחי והיא הייתה לבירת המדינה. בניין הממשלה, הנחשב לסימן ההיכר של העיר, נחנך ב-1969. בשנת 1996 הוקם ערוץ הטלוויזיה אל-ג'זירה בעיר.

בשנת 1996 מדינת ישראל פתחה לראשונה נציגות כלכלית קבועה בדוחה. זמן קצר לאחר מכן ביקר בעיר ראש הממשלה, שמעון פרס.

בנובמבר 1997 נערכה הוועידה הכלכלית למזרח התיכון וצפון אפריקה בדוחה, בהשתתפות משלחת מישראל. באותה עת גם החלו אנשי עסקים ישראלים לפעול במדינה.

בשנת 2012 בקניון וילאג'יו שבעיר התרחשה שריפה בה נהרגו 19 אנשים.

== כלכלה, תיירות וספורט==
עיקר פרנסת התושבים מתבססת על תעשיית הנפט ועל דייג. לאחרונה החלה להתפתח גם תעשיית תיירות, בעיקר תיירות המופנית לעשירי העולם.
בתחילת שנות ה-2000 החלה תנופת בנייה גדולה בדוחה, וקו הרקיע של החוף השתנה לחלוטין עם הופעתם של מגדלי מגורים ומשרדים, בהם מרכזי קניות רבים.
בעיר מתקני ספורט רבים לשימוש כללי, חלקם בתשלום (טניס, גולף) וחלקם חינמיים (מגרשי כדורסל והחלקת גלגיליות).
במרכז הקניות CITY CENTER נפתח מגרש החלקה על קרח בתשלום.

בדוחה המדברית נבנה מגרש גולף, אתר סקי סינתטי ועוד, אשר מושכים אליהם את אילי הנפט מהסביבה כמו גם עשירי עולם אחרים כגון, בזמנו, מייקל ג'קסון. 

בשנת 2005 בעיר נערכו משחקי מערב אסיה בהשתתפות מעל ל-1000 ספורטאים.

ב-12 במאי 2006, נשבר באצטדיון האתלטיקה שבעיר שיא העולם בריצת מאה מטר גברים. ג'סטין גטלין רץ את המרחק בזמן של 9.76 שניות אך מאוחר יותר נפסלה תוצאתו לאחר שהתברר כי גטלין השתמש בסמים.

דוחה אירחה את משחקי אסיה ה-15 בדצמבר 2006, והיא נבחרה לשמש כבירת התרבות הערבית לשנת 2010.

דוחה הגישה את מועמדותה לאירוח משחקי הקיץ האולימפיים במסגרת המכרזים האולימפיים ל-2016 ול-2020, אך לא הצליחה לעלות לשלבי הגמר של המכרזים. היא מתכננת להגיש מעומדות למשחקים גם ב-2032

בשנת 2019 בעיר נערכו משחקי החוף העולמיים.

== השכלה ותרבות ==
ב-1973 הוקמה אוניברסיטת קטר וב-1975 נפתח המוזיאון הלאומי של קטר, במקום שבו במקור היה ארמון השליט ב-1912. בקרבת דוחה נמצאת עיר החינוך המיועדת כולה למחקר ולהשכלה ונמצאים בה סניפים של אוניברסיטאות אמריקניות כמו ג'ורג'טאון, ג'ון הופקינס ועוד.

==דמוגרפיה ודתות==
רוב תושבי דוחה הם מוסלמים. הקתולים מהווים 90% מתוך מיעוט של 150,000 נוצרים. מאז 2008 הותר לבנות כנסיות בעיר, אך ללא סממנים נוצריים (כמו הצלב) מבחוץ. רוב המסגדים בדוחא הם מהזרם הסוני או המוואחידון.

האוכלוסייה בדוחא מורכבת ברובה מעובדים זרים, והאזרחים הקטרים מהווים מיעוט בעיר. חלק ניכר של האזרחים הזרים בקטר הוא ממדינות דרום אסיה, אך יש גם תושבים רבים ממזרח אסיה וכן ממדינות ערב במזרח התיכון. בעבר לא הותר לאזרחים שאינם קטרים לרכוש קרקע, אולם כיום אזרחים זרים רשאים לקנות אדמות במספר אזורים בדוחה.

==תחבורה==
בעיר שוכן נמל התעופה הבין-לאומי חמד שהוא שדה התעופה הבינלאומי היחיד בקטר. שדה התעופה הוא בסיס הפעולה המרכזי ומושב ההנהלה של חברת התעופה הלאומית של קטר, קטר איירווייז (القطرية). הוא החליף ב-2014 את נמל התעופה הישן של העיר, אשר נסגר והיה אמור להיהרס. הוא נפתח מחדש בשנת 2022 לקראת משחקי המונדיאל.

החל משנת 2006 רשת של אוטובוסים ציבוריים ומוניות מסודרות החלו לפעול ברחבי העיר.

קו הרקיע של רובע [[וסט ביי בשעות הלילה]]

==גלריה==
{| align=center
|<gallery widths="200" heights="180" perrow="3">
קובץ:Pearl-Qatar Doha Qatar 11Nov2017 SkySat.jpg|The Pearl-Qatar הוא אי מלאכותי
קובץ:Doha City, UNCTAD XIII (7115124733).jpg|רובע וסט ביי
קובץ:Bilingual traffic sign qatar.jpg|שלט תנועה דו-לשוני בדוחא, בערבית ובאנגלית
קובץ:Al jazeera arabic.jpg|בניין שידורי "אל-ג'זירה" בערבית שבדוחא
</gallery>
|}

==ערים תאומות==
* 
* 
* 
* 

== ראו גם ==
* מפרץ דוחה

== קישורים חיצוניים ==
* 

* 
* [https://www.travelsafe-abroad.com/qatar/doha/ דוחה - ביקורת בטיחות בעיר]
* 
* 
* 
* [http://www.dohaairport.com/ אתר נמל התעופה של דוחה]
* 

==הערות שוליים==

*
קטגוריה:קטר: ערים
קטגוריה:אסיה: ערי בירה
קטגוריה:ערי חוף
קטגוריה:שבע הערים המופלאות של העולם
קטגוריה:המזרח התיכון: ערי בירה
קטגוריה:המפרץ הפרסי
קטגוריה:יישובים שהוקמו ב-1850